Publication: Magyar Közlöny
Issue: MK-1999-116 (Year: 1999, Number: 116)
Era: 1990-2004
Section: 1993. évi III. törvény (a továbbiakban: Szt.) 17. § (5) bekezdése szerinti szociális ellátások megtérítése címén az
Paragraph Index: 158

(7) A Tny. 80. §-a (2) bekezdésének szövege a következő szövegrésszel egészül ki: „Az (1) bekezdés alkalmazásával a jogosultat akkor is megilleti a késedelmi kamat, ha a bíróság jogerős ítéletével — az (1) bekezdésben meghatározott okok (tévedés, mulasztás, jogszabálysértés) miatt — a nyugdíjbiztosítási igazgatási szerv határozatát megváltoztatta, vagy hatályon kívül helyezte és a nyugellátás kifizetésére a bíróság jogerős ítélete után kibocsátott határozat alapján került sor. Ha a bíróság a rokkantság vagy a munkaképesség-változás tekintetében a 72. §-ban említett orvosi bizottság szakvéleményétől eltérően döntött, akkor a jogosult részére kifizetett késedelmi kamat az Egészségbiztosítási Alapot terheli, a késedelmi kamat megtérítését és elszámolását az Országos Nyugdíjbiztosítási Főigazgatóság és az Országos Egészségbiztosítási Pénztár megállapodásban rendezi.”

Source: https://magyarkozlony.hu/hivatalos-lapok/4683e022ce2f5f50407aacbac5fbc05fe0425ab9/dokumentumok/041799d3788a83ef1318bfcf4b33b05c49e70754/letoltes